**Az Apollo Tyres az általa felhasznált természetes gumi 100%-át olyan vállalatoktól fogja beszerezni, amelyek elkötelezettek az új fenntarthatósági irányelvek iránt**

* ***Mostantól minden, az Apollo Tyres két európai, Hollandiában és Magyarországon található gyártólétesítménye számára természetes gumit szállító vállalatnak meg kell felelnie a Global Platform for Sustainable Natural Rubber (GPSNR; Nemzetközi Testület a Fenntartható Természetes Kaucsukért) által meghatározott magatartási kódex követelményeinek***
* ***A beszállítóknak kerülniük kell az olyan nem fenntartható gyakorlatokat, amelyek káros hatással lehetnek az éghajlatra, az élővilágra az emberi jogokra és a helyi gazdaságra***
* ***Az irányelv hatására az Apollo Tyres jelentős módosításokat végzett az európai ellátási láncával kapcsolatban, és a vállalat új természetesgumi-beszállítói egyezségeket között***
* ***Európában minden Apollo és Vredestein márkájú gumiabroncs fenntartható természetes gumi felhasználásával készül majd***
* ***Az Apollo Tyres az ISO 20400 tanúsítványt is megkapta a fenntartható anyagbeszerzésért***

**2023. május 24.** –Az Apollo Tyres mostantól a természetes gumi 100%-át olyan vállalatoktól szerzi be, amelyek a Global Platform for Sustainable Natural Rubber (GPSNR; Nemzetközi Testület a Fenntartható Természetes Kaucsukért) által meghatározott magatartási kódexnek megfelelően megteszik a megfelelő lépéseket az ellátási lánc minden állomásának fenntarthatóvá tételéért. A nemrég teljes körűen hatályba lépett és az Apollo Tyres globális fenntarthatósági stratégiájának részévé vált új kezdeményezés egyaránt vonatkozik a vállalat két európai, Hollandiában és Magyarországon található gyártólétesítményének természetesgumi-beszerzésére.

Az új kötelezettségvállalás máris jelentős változtatásokhoz vezetett az Apollo Tyres európai ellátási láncát tekintve, hiszen a cég új természetesgumi-beszállítási megállapodásokat kötött olyan vállalkozásokkal, amelyeknél a vállalati irányelvek részét képezi a fenntartható beszerzés vagy az ültetvényig való visszakövethetőség.

Ennek eredményeként az Apollo Tyres európai gyáraiban mostantól minden gumiabroncs a GPSNR irányelv-keretrendszer iránt elkötelezett beszállítóktól származó természetes gumi felhasználásával készül. Az irányelvek megkövetelik az olyan eljárások kerülését, amelyek káros hatással lehetnek az éghajlatra, az élővilágra, az emberi jogokra és a helyi gazdaságra.

A 2018-ban alapított GPSNR egy nemzetközi, több érdekelt fél bevonásával, önkéntes tagsági alapon működő szervezet, amelynek küldetése, hogy kedvezőbbé tegye a természetesgumi-értéklánc társadalmi-gazdasági és környezeti hatásait. A szervezet több mint 200 tagot számlál, akik a természetesgumi-értéklánc több mint 55%-át képviselik, beleértve gumiabroncsgyártókat, autógyártókat és nyersanyag-előállítókat. A tagokkal, például az Apollo Tyres vállalattal szembeni elvárás, hogy elkötelezettek legyenek a platform víziója és küldetése iránt, valamint a GPSNR irányelv-keretrendszer alapítótagjainak nyilatkozatában meghatározott, természetes gumival kapcsolatos 12 alapelv iránt. Az alapelvek között jogi megfelelőségi, emberi jogi, közösségi, termékhatékonysági, ellátásilánc-visszakövethetőségi és irányelvekkel kapcsolatos szempontok is szerepelnek.

A saját fenntarthatósági stratégiájának támogatása mellett az Apollo Tyres a GPSNR-rel kapcsolatos kötelezettségvállalásával is igyekszik megfelelni világszerte megtalálható ügyfelei – beleértve számos olyan vezető járműgyártót, amellyel a vállalatnak eredetialkatrész-beszállítói megállapodása van – környezetvédelmi céljainak.

**Az Apollo Tyres megkapta az ISO 20400 tanúsítványt**

Globális fenntarthatóság törekvéseinek részeként az Apollo Tyres a közelmúltban megkapta az ISO 20400 tanúsítványt, amely a fenntartható beszerzéssel kapcsolatos követelményeket határoz meg – például az elszámolhatatlanságot, az átláthatóságot, az emberi jogok védelmét és az etikus viselkedést illetően –, valamint olyan alapvető szempontokra világít rá, mint a kockázatkezelés és a prioritások meghatározása.

Az ISO 20400 olyan irányelveket biztosít a beszerzési vezetők számára, amelyekkel a fenntarthatóság a vállalkozás anyagbeszerzési eljárásainak részévé tehető. Környezetvédelmi, gazdasági és társadalmi szempontokat visz a beszerzéssel kapcsolatos döntési folyamatokba, így biztosítva, hogy a nyersanyagok, például a természetes gumi beszerzése megfeleljen a szabványnak, ezzel az egész iparágban elterjesztve a fenntarthatóság kultúráját.

„A gumiabroncsok iránti kereslet egyre nő, mivel egyre több autót adnak el és az autómegosztó szolgáltatások száma is egyre növekszik, mi pedig mindent megteszünk annak biztosítása érdekében, hogy mi és beszállítóink fenntartható módon növekedjünk.” – mondta Benoit Rivallant, az Apollo Tyres Europe elnök-vezérigazgatója. „A természetes gumi egy környezetbarát nyersanyag, de csak abban az esetben, ha fenntartható módon nyerik ki azt. Az a feladatunk, hogy olyan vállalatokkal dolgozzunk az értékláncunkon belül, amelyek teljes átláthatóságot biztosítanak, így segítve a gumiabroncs-iparágat a környezeti és társadalmi hatásainak kezelésében.”

***[VÉGE]***

**További részletek:**

CONSTANS PR, Katalin Dobos

email: apollotyres@constanspr.com

tel: 06302424073

**Az Apollo Tyres Ltd vállalatról**

Az Apollo Tyres Ltd egy nemzetközi gumiabroncsgyártó, és a vezető abroncsmárka Indiában. A vállalat több gyártóüzemmel rendelkezik Indiában, valamint egy-egy üzeme található Hollandiában és Magyarországon. A vállalat két globális márkanéven értékesíti termékeit: Apollo és Vredestein. A termékek több mint 100 országban érhetők el elismert, exkluzív és több terméket forgalmazó ellátóközpontok kiterjedt hálózatán keresztül.